laion/Wikipedia-Exotic huggingface dataset:
ג'ון גלובר (צייר)

ג'ון גלובר (באנגלית: John Glover‏; 18 בפברואר 1767 – 9 בדצמבר 1849) היה צייר אוסטרלי יליד אנגליה. בגיל מבוגר היגר לארץ ואן דימן והפך לצייר פסטורלי בתקופה הקולוניאלית המוקדמת. הוא כונה "אבי ציור הנוף האוסטרלי". גלובר נולד בהוטון און היל (אנ') בלסטרשייר באנגליה. הוריו היו חקלאים - ויליאם גלובר ואן (לבית ברייט). הוא גילה כישרון לציור בגיל צעיר, ובשנת 1794 התאמן כאמן רישום בליצ'פילד ובאלדרידג' (אנ'). הרוזנת מהרינגטון (אנ') עזרה לבסס את עיסוקו כמדריך אמנות, וייתכן שלקחה ממנו שיעורים בעצמה.[דרוש מקור] הוא עבר ללונדון בשנת 1805, הפך לחבר באגודת צבעי המים הוותיקה (כיום, החברה המלכותית לציירים בצבעי מים (אנ')), ונבחר לנשיא שלה בשנת 1807. בשנים שלאחר מכן הציג מספר רב של תמונות בתערוכות של חברה זו, וגם באקדמיה המלכותית ובאגודת האמנים הבריטית (כיום, החברה המלכותית של אמנים בריטיים (אנ')). היו לו תערוכות יחיד בלונדון ב-1823 וב-1824. הוא היה אמן מצליח, ואף על פי שמעולם לא בחר להיות חבר באקדמיה, המוניטין שלו היה גבוה מאוד בקרב הציבור. גלובר זכה לתהילה כצייר נופים רומנטיים "איטלקיים" של בריטניה ודרום אירופה. נודע גם באנגליה וגם בצרפת בכינוי "קלוד האנגלי", על שם הצייר הצרפתי קלוד לורן.[דרוש מקור] גלובר החליט לעבור לאוסטרליה והגיע לארץ ואן דימן, דדינגטון (אנ'). ביום הולדתו ה-64 בשנת 1831, כשהוא כבר נושא את המוניטין הרב שצבר כצייר נוף. מאפריל 1831 ועד תחילת 1832 התגורר בהובארט. בשנת 1832 רכש גלובר חלקת אדמה גדולה במיוחד במילס פליינס, דדינגטון. גלובר סייע בבניית הקפלה בדדינגטון ונקבר במתחם זה. גלובר ידוע בעיקר בזכות ציוריו את הנוף הטסמני. הוא נתן ביטוי חדש להשפעות אור השמש האוסטרלי על שטחי הערבה המקומיים על ידי תיאר בהיר וברור. שינוי מובהק מסגנון ה"גן הכפרי האנגלי" האפל יותר שצייר באירופה. הטיפול שלו בצמחייה המקומית היה חדש מכיוון שהיה תיאור מדויק יותר של העצים והשיחים האוסטרליים. גלובר ציין את "המוזרות המדהימה של העצים" באוסטרליה. כמו כן צייר את הילידים האוסטרלים שפגש בטסמניה. יצירתו הגדולה האחרונה של ג'ון גלובר צוירה ביום הולדתו ה-79. אגודת ג'ון גלובר הוקמה ב־22 באוגוסט 2001 כדי לכבד ולקדם את זכרו של גלובר ואת תרומתו לאמנות האוסטרלית. האגודה הזמינה פסל בגודל טבעי של גלובר, שנחשף בפברואר 2003 באוונדייל (אנ'), טסמניה. כמו כן, נקבע פרס שנתי על שם גלובר, באוונדייל. משנת 2004, אגודת ג'ון גלובר העניקה את פרס גלובר (אנ') לתיאורי נופים טסמניים. זהו פרס האמנות העשיר ביותר באוסטרליה על ציור נוף. בשנת 2019 שוחזר בית החווה (אנ') שגרו בו בני משפחת גלובר, דרומית-מזרחית ללונסטון, ו-990 דונם אדמות מסביב, שהופיעו לעיתים קרובות בעבודותיו של גלובר. המקום הוגדר כמורשת 'חוות פטרדייל וניל (אנ')'. מדיה וקבצים בנושא ג'ון גלובר בוויקישיתוף John Glover :: The Collection :: Art Gallery NSW, www.artgallery.nsw.gov.au Fox, Betty (1990). Aldridge History Trail. Walsall: Walsall Metropolitan Borough Council. p. 5 The Deddington Chapel | Evandale, Tasmania, www.evandaletasmania.com Glover, John. "John Glover sketchbooks and portfolio of sketches, ca. 1794-1835". State Library of New South Wales. Glover Prize: glover society, web.archive.org, ‏2015-03-12 Inside the working farm that inspired the father of Australian colonial art, John Glover, www.abc.net.au, ‏2019-10-11 (ב־Australian English)
מנהרה מס' 1 של מסילת הרכבת דרעא-צמח

מנהרה מס' 1 של מסילת הרכבת דרעא-צמח (מנהרה 105), היא מנהרה לרכבת על מסילת הרכבת דרעא-צמח על הגדה הצפון מערבית של הירמוך, קרוב למושב מיצר, היא המנהרה המערבית ביותר בין שמונה המנהרות שנחצבו במסילה הזאת. המנהרה נחפרה בידי העות'מאנים כחלק ממסילת הרכבת החיג'אזית. המנהרה, כחלק ממסילת הרכבת דרעא-צמח כולה, אינה פעילה כיום. אורך המנהרה הוא כ-200 מטר, ורומה הוא 50- מטר. אורך המנהרה הוא כמאתיים מטר. המנהרה חוצה את שיפולי דרום רמת הגולן ממזרח למערב. תוואי המנהרה אינו ישר לחלוטין ומתעקל מעט דרומה. לאחר שנחצבה בסלע קירטוני, חופו קירותיה הפנימיים של המנהרה באריחים מאבן גיר, וכך נשמרה יציבותה. בקצות המנהרה ישנה תוספת למנהרה על מנת למנוע מפולות עפר וסלעים מההר לעבר פתחי המנהרה. המנהרה נמצאת בתחום ישראל אך נדרש אישור צבאי על מנת להגיע אליה. מדרך שנסללה על ידי מקורות מתחיל השביל הרגלי שמגיע למנהרה. לאורך השביל פזורים סלעים גדולים שהתנתקו מהצוק לאורך השנים. המנהרה פתוחה למעבר וניתן לעבור בה רגלית. במנהרה נמצאת מושבה גדולה של עטלפים. הכניסה המזרחית למנהרה. בתוך המנהרה, לכיוון המערב. פסי הרכבת סמוך למנהרה מדיה וקבצים בנושא מנהרה מס' 1 של מסילת הרכבת דרעא-צמח בוויקישיתוף מנהרת הרכבת הראשונה בירמוך, סרטון באתר יוטיוב אוהד בו אהרון, מנהרת הירמוך - ביקור היסטורי באתר שננטש ונשכח לפני עשרות שנים, באתר 4X4 איתמר מור, אגדה חיג'אזית, באתר "עולם קטן" (אורכב)
Menagerie

Menagerie (בעברית: ביבר) הוא אלבום האולפן השישי של הזמר-יוצר האמריקאי ביל וית'רס. אלבום זה כולל גם את הסינגל "Lovely Day" שנחשב לאחד מהמצליחים של וית'רס. מבחינת תוכנו, האלבום הזה אופטימי הרבה יותר ואינטנסיבי פחות בשיריו מאשר באלבומיו הקודמים של וית'רס. אף שיר באלבום לא עוסק ברגשות עזים וקשים כמו מוות ואהבה נכזבת כמו בשירים מוקדמים שהסלילו את דרכו של וית'רס, כמו "Use Me", "Better Off Dead" או "Who Is He". רוב רצועות האלבום הן שמחות וקלילות הן מוזיקלית והן לירית, כאשר השירים "I Want to Spend the Night" ו"Tender Things" כוללים אלמנטים לטיניים ברורים, והשירים "Lovely Night for Dancing" ו"She Wants To" כוללים השפעות של סגנון הדיסקו שהיה באותה עת עוד בהתהוות. מתוך האלבום שיצא סינגל אחד: "Lovely Day". זהו שיר שמח, אופטימי ובעל אלמנטים מעולמות מוזיקליים שונים, ועל כן הוא התקבל בברכה בקהילת המעריצים של וית'רס וגם מעבר לכך בקרב חובבי מוזיקת הדיסקו והנשמה. הסינגל הפך לאחד מהלהיטים הגדולים ביותר של וית'רס, במיוחד בבריטניה, שם הגיע למקום ה-7 במצעד הסינגלים הבריטי. בנוסף, השיר הגיע לצמרות תרשימי המכירות בשבע מדינות נוספות. Menagerie עצמו זכה לנתונים חיוביים מאוד יחסית, והגיע למקום ה-16 במצעד שירי ה-R&B/היפ הופ וה-39 במצעד הבילבורד 200. האלבום היה לנמכר ביותר של וית'רס אי פעם בבריטניה, שם הגיע למקום 27 במצעד האלבומים הבריטי. האלבום זכה לביקורות חיוביות למדי. המבקר רוברט כריסטיגאו נתן לאלבום ציון של C+ וכתב כי "'Lovely Day' הוא הלהיט הגדול ביותר שלו מאז שהחליף חברה, והפשרה הזו בין הדייסה של Making Music לבין השריר של Naked & Warm הופכת אותו לאלבום הגדול ביותר שלו". אתר AllMusic סיפק לאלבום ציון גבוה באופן יחסי של 4.5 כוכבים מתוך 5. מידע על האלבום Menagerie באתר MusicBrainz האלבום Menagerie באתר Discogs Songs from the Year 1978, tsort.info Library and Archives Canada, Image : RPM Weekly, www.bac-lac.gc.ca, ‏2013-07-17 Cash Box Top 100 2/11/78, cashboxmagazine.com The Irish Charts - All there is to know, irishcharts.ie lovely day | full Official Chart History | Official Charts Company, www.officialcharts.com (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Longbored Surfer - 1978, longboredsurfer.com TOP R&B/HIP-HOP ALBUMS, Billboard BILLBOARD 200, Billboard Bill Withers | full Official Chart History | Official Charts Company, www.officialcharts.com הכוונה לחברות תקליטים. עד אלבומו השלישי של וית'רס, +'Justments, הייתה חברת התקליטים שלו סאסקס רקורדס, אולם החל מאלבומו הרביעי, Making Music יצאו אלבומיו תחת חברת התקליטים קולומביה רקורדס. Robert Christgau: CG Book '70s: W, www.robertchristgau.com Menagerie - Bill Withers | Songs, Reviews, Credits | AllMusic (באנגלית), נבדק ב-2021-04-07 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
CATL

CATL (בסינית: 宁德时代, שם מלא באנגלית: Contemporary Amperex Technology Co. Limited; נסחרת בבורסת שנג'ן, SHE: 300750) היא יצרנית טכנולוגיה וסוללות סינית שנוסדה בשנת 2011 על ידי רובין צנג, ומתמחה בייצור סוללת ליתיום-יון לרכבים חשמליים, ומערכות ניהול סוללות. CATL מספקת סוללות ליצרני כלי רכב ובהם קבוצת PSA, יונדאי מוטור, הונדה, BMW, דיימלר AG, טסלה, טויוטה, פולקסוואגן, וולוו וליצרני רכב נוספים בסין. בפברואר 2021 הודיעה החברה על תקצוב לבניית שלושה מפעלים חדשים לייצור סוללות למכוניות. בנוסף לכך, CATL פעילה בתחום ייצור סוללות למתקני אגירת חשמל, כתחליף לבניית תחנות כוח חדשות ולבניית רשת להעברת חשמל. החברה הוקמה בשנת 2011 על ידי רובין צנג. מטה החברה ממוקם בנינדה (בחבל פוג'יין) ומרכזי פיתוח נוספים בשנחאי וברלין. בשנת 2018 החברה דיווחה על מכירות של סוללות בהיקף של 21.2 גיגווט"ש. בשנת 2018 החלה החברה בהקמת מפעל חדש בארנשטאדט ובשנת 2020 תוכננה מכירה בהיקף של 50 גיגווט"ש. ביוני 2020 הכריז רובין צנג שהחברה מסוגלת לייצר סוללות עם אורך חיים שמספיק לנסיעה של כ-1.6 מיליון קילומטר. ב-2023 הציגה החברה גרסה משופרת לסוללת LFP (ליתיום, ברזל ופוספט), בה הוחלף הברזל במגנזיום, אלומיניום ואבץ. קיבולת האנרגיה שלה גבוהה ב-15% עבור משקל סוללה דומה, ומגיעה ל-210 ואט-שעה לקילוגרם. מדיה וקבצים בנושא CATL בוויקישיתוף CATL, ברשת החברתית פייסבוק CATL, ברשת החברתית אקס (טוויטר) CATL, ברשת החברתית LinkedIn CATL, סרטונים בערוץ היוטיוב אתר האינטרנט הרשמי של CATL A Million-Mile Battery From China Could Power Your Electric Car, www.bloomberg.com Cristian Agatie, ‏Tesla Model 3 With CATL's M3P Battery to Launch in China, Offers Better Range, Lower Price, באתר autoevolution (באנגלית)
גייטה

גייטה (בסוואהילי: Mkoa wa Geita) היא אחת מ-31 המחוזות המנהליים של טנזניה. המחוז נמצא בצפון מזרח המדינה. בירת המחוז היא גייטה. האזור שוכן בין קו הרוחב 2 ° 8´ ו- 3 ° 28 ’מדרום לקו המשווה ובין קו האורך 31 ° 15’ -32 ° 40 ’מזרחית לגריניץ’. האזור נמצא בגובה 1,100 עד 1,300 מטר מעל פני הים וחולק גבולות עם קאגרה במערב ובצפון, ואילו בחלקים הדרומיים והדרום -מזרחיים גובלים אזור שיניאנגה ואזור מוואנסה מצפון. במחוז מתגוררים כ-1,739,530 איש ב-5 נפות, שהגדולה בהן היא בוקומבה. נציב האזור הוא מאגאלולה סאידי מאגאלולה. מכרה הזהב של גייטה מצוי כ-4 ק"מ ממערב לעיר גייטה. בוקומבה צ'אטו גייטה מבוגווה ניאנג'הוול מדיה וקבצים בנושא גייטה בוויקישיתוף Geita Region, geita.go.tz ערך זה הוא קצרמר בנושא טנזניה ובנושא גאוגרפיה. אתם מוזמנים לתרום לוויקיפדיה ולהרחיב אותו.
רומנוף וג'ולייט

רומנוף וג'ולייט (באנגלית: Romanoff and Juliet) הוא סרט קולנוע אמריקאי מסוגת קומדיה רומנטית משנת 1961, בבימויו והפקתו של פיטר יוסטינוב, עם פיטר יוסטינוב, ג'ון גאווין, סנדרה די ואקים טמירוף בתפקידים הראשיים. ג'ון גאווין וסנדרה די השתתפו קודם בתפקידים ראשיים בסרט "חיקוי לחיים" (1959). התסריט נכתב על ידי פיטר יוסטינוב והוא מבוסס על המחזה שלו "רומנוף וג'ולייט" שהועלה בברודוויי ב-1956 ובו גם שיחק בתפקיד הראשי של "הגנרל". הוא היה מועמד לפרס טוני למחזה הטוב ביותר ולפרס טוני לשחקן הטוב ביותר בתפקיד ראשי. זאת קומדיה רומנטית המתרחשת על רקע המלחמה הקרה בצורת סאטירה שנונה על רומן הנרקם בין בתו של שגריר ארצות הברית לבנו של שגריר ברית המועצות במדינה אירופאית לא מוגדרת (קונקורדיה), הנשלטת בידי "הגנרל" שמגולם על ידי יוסטינוב עצמו. המחזה והסרט קשורים באופן רופף למחזה "רומאו ויוליה" של ויליאם שייקספיר – צעיר וצעירה ממשפחות עוינות, נפגשים ומתאהבים למרות האיבה בין משפחותיהם. יוסטינוב היה מועמד לפרס דוב הזהב בפסטיבל הסרטים הבינלאומי בברלין וזכה בפרס גילדת הבמאים של אמריקה על בימויו יוצא מהכלל. באו"ם נתנהלת הצבעה על החלטה חשובה. התוצאה היא תיקו ותלויה כעת בהחלטה של מדינה קטנה באירופה בשם "קונקורדיה" שבראשה נמצא נשיא שמכונה "גנרל" (פיטר יוסטינוב). מפני שאינו מבין על מה הבעיה הוא בוחר להימנע מהצבעה לדאבונם בעיקר של הסובייטים והאמריקאים. לאחר הישיבה הוא עולה למטוס ומצטרפת אליו ג'ולייט (סנדרה די) בתו של השגריר האמריקאי בקונקורדיה שנפרדת קודם לכן מארוסה, פרדי (ריק ון נטר). שתי מעצמות העל מחזרות אחרי הגנרל ומבטיחות לו מכל טוב. העוזר שלו אוטו (פיטר ג'ונס), נוהג להאזין להתייעצויות השגרירים עם מנהיגי המעצמות ומוכר את המידע לשגרירים תמורת כסף. איגור רומנוף (ג'ון גאווין) הוא בנו של שגריר ברית המועצות בקונקורדיה, ואדים רומנוף (אקים טמירוף). הוא ואשתו אוודוקיה (תמרה שיין – אשתו האמיתית של טמירוף), רוצים שיתחתן ומזמינים קומיסרית סובייטית, מרפה זלוטוצ'נסקה (סוזן קלוטייה, שהייתה אז אשתו של יוסטינוב) שתכיר אותו. בינתיים נפגש איגור עם ג'ולייט בנשף שמארגן אביה והאהבה ניצתת ביניהם באותו לילה עד שהיא מגלה לו שהיא בתו של שגריר ארצות הברית והוא מגלה לה שהוא בנו של שגריר ברית המועצות. שני זוגות ההורים נתקפים בהלם ומתנגדים לקשר הזה. פרדי מגיע וג'ולייט מגלה לו שהיא מאוהבת כעת ברומנוף. הוא מתעצב אבל לאחר זמן הוא מתאהב בקומיסרית מרפה שאיגור רומנוף דחה. איגור רומנוף רוצה להתאבד והגנרל מניא אותו מכך. הגנרל רוצה להשיא אותם למרות התנגדות הוריהם. ביום העצמאות של קונקורדיה הוא מארגן מצעד של חייליו שברובם מבוגרים עם רובים. הוא מארגן טקס חתונה שבו הכומר של קונקורדיה מחתן את איגור וג'ולייט כשהם מחופשים. לאחר הטקס הם מגלים את פניהם וההורים מוחים ורוצים להתקרב אליהם ולבטל את הטקס אך חייליו של הגנרל עוצרים בעדם והגנרל מגלה שאין תחמושת ברובים כי אין לו כסף לקנות. כולם פורצים בצחוק ומתחילים לרקוד. "רומנוף וג'ולייט", במסד הנתונים הקולנועיים IMDb (באנגלית) "רומנוף וג'ולייט", באתר AllMovie (באנגלית) "רומנוף וג'ולייט", במסד הנתונים הקולנועיים KinoPoisk (ברוסית) קדימון לרומנוף וג'ולייט, באתר יוטיוב רומנוף וג'ולייט, באתר TCM
יחסי לסוטו–ספרד

יחסי לסוטו–ספרד הם היחסים הדו-צדדיים והדיפלומטיים בין לסוטו וספרד. ממשלות ספרד ולסוטו כוננו יחסים דיפלומטיים בין שתי המדינות ב-3 במאי 1976. שגרירות ספרד משתתפת בקביעות גם בדיאלוג הפוליטי בין האיחוד האירופי ללסוטו. באופן דומה, שגרירות ספרד בפרטוריה יוצגה כמשקיפה דיפלומטית לרגל הבחירות בפברואר 2015 ותיאמה את משלחת האיחוד האירופי במאסרו. אף על פי שהכלכלה של לסוטו היא קטנה מאוד, מצבה הגאוגרפי המיוחד בתוך דרום אפריקה הופך אותה לשוק של התרחבות טבעית עבור חברות ספרדיות שכבר קיימות בדרום אפריקה, במיוחד בתחום התשתיות והאנרגיה המתחדשת. נראה כי לסוטו מגלה נכונות להעדיף יישום אנרגיה מתחדשת במדינה. חברות ספרדיות הממוקמות בדרום אפריקה ניהלו מגעים בנושא זה עם משרד הסניף בתמיכת שגרירות ספרד בפרטוריה. לסוטו אינה נחשבת למדינה מועדפת בתוכנית האב לשיתוף פעולה ספרדי. הארגון הלאומי הספרדי נגד רעב פיתח פרויקט הבטחת מזון במדינה בשנת 2013. אולם ספרד משתתפת באופן פעיל בערוצי שיתוף הפעולה שהאיחוד האירופי מקיים עם לסוטו. לפיכך, ה-XI FED כלל סך של 142 מיליון אירו. האיחוד האירופי אישר גם סכום של 2 מיליון אירו בסיוע הומניטרי חירום כדי להקל על ההשפעות הרות האסון של הבצורת בשנים האחרונות. לסוטו מיוצגת בספרד באמצעות שגרירותה בלונדון, ובנוסף מחזיקה קונסוליה במדריד. ספרד מיוצגת בלסוטו באמצעות שגרירותה בפרטוריה, דרום אפריקה, ובנוסף מחזיקה קונסוליה במסרו. Ficha de Lesoto Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Lesoto Office of Diplomatic Information. Ministry of Foreign Affairs and Cooperation. Section: Economic relations. Ficha de Lesoto Office of Diplomatic Information. Ministry of Foreign Affairs and Cooperation. Section: Cooperation. "List of foreign consulates in Spain" (PDF). אורכב מ-המקור (PDF) ב-2015-04-02. נבדק ב-2019-08-24. Ficha de Lesoto Office of Diplomatic Information. Ministry of Foreign Affairs and Cooperation. Section: Spanish Representation Data.
Cold Hearted

Cold Hearted (בעברית: לב קר) הוא שיר של הזמרת והרקדנית פאולה עבדול אשר יצא ב-15 בפברואר 1989 על ידי וירג'ין רקורדס כסינגל החמישי מתוך אלבום הבכורה שלה. השיר נכתב והופק על ידי אליוט וולף וזכה להצלחה רבה בארצות הברית כאשר הגיע למקום הראשון במדינה ובכך הפך לשיר השלישי של עבדול לעשות זאת. השיר הוא שיר טמפו נכתב בסולם ג'י מינור ומנוגן בקצב של 122 ביטים לדקה. הוא נע על פני רצף האקורדים Gm – E♭maj7 – Dm7 וקולה של עבדול משתרע על פניי אוקטבה וחצי, החל מ-F3 ועד ל-B♭4. בארצות הברית השיר זכה רבה כאשר הגיע למקום הראשון במדינה ובנוסף שהה 8 שבועות בעשירייה הפותחת במצעד והגיע למקום ה-6 במצעד הסוף שנתי של ארצות הברית. בבריטניה השיר שוחרר בגרסה אקוסטית ובגרסת רמיקס אך לא זכה להצלחה כאשר הגיע למקום ה-46 בלבד במדינה. גם באוסטרליה וניו זילנד השיר לא זכה להצלחה כאשר הגיע במדינות אלו למקומות 68 ו-25 בהתאמה וכך גם באירופה. בקנדה השיר דווקא זכה להצלחה רבה כאשר הגיע למקום השני במצעד השירים הקנדי ואף למקום ה-13 במצעד סוף השנה הקנדי. מידע על הסינגל "Cold Hearted" באתר מיוזיק בריינז מידע על היצירה "Cold Hearted" באתר Discogs סרטון השיר "Cold Hearted" באתר יוטיוב Wolff Elliott, Abdul Paula, Cold-Hearted, Musicnotes.com, ‏2013-05-06
יחסי לסוטו–מקסיקו

יחסי לסוטו–מקסיקו הם יחסי החוץ בין ממלכת לסוטו והמדינות המקסיקניות המאוחדות. שתי המדינות חברות באו"ם. לסוטו ומקסיקו כוננו יחסים דיפלומטיים ב-14 בנובמבר 1975. הקשרים התפתחו בעיקר במסגרת פורומים רב-צדדיים. בנובמבר 2010 שלחה ממשלת לסוטו משלחת בת 12 חברים להשתתף בכנס לשינוי האקלים של האו"ם בקנקון. במאי 2013, נשיא המכון הלאומי, אנריקה יעקב רושה, ערך ביקור עבודה בלסוטו, כדי לקדם את מועמדותו של ד"ר הרמיניו בלאנקו עבור ההנהלה הכללית של ארגון הסחר העולמי, מלווה על ידי שגריר מקסיקו בדרום אפריקה, הקטור ואלצי. באותה הזדמנות הם נפגשו עם שר המסחר והתעשייה של לסוטו, טמקי טולו ושר העבודה הממונה על ענייני החוץ, לבזה מאלוי. לסוטו מיוצגת במקסיקו באמצעות שגרירותה בוושינגטון די. סי., ארצות הברית. מקסיקו מיוצגת בלסוטו באמצעות שגרירותה בפרטוריה, דרום אפריקה. שגרירות לסוטו בארצות הברית שגרירות מקסיקו בדרום אפריקה
אלעד שחף

אלעד שחף (נולד ב-13 בינואר 1998) הוא כדורגלן ישראלי המשחק בעמדת הקשר במועדון ספורט אשדוד. שחף התחיל את הקריירה שלו בקבוצת הילדים של מכבי תל אביב, במדיה שיחק במשך שמונה שנים. בשנת 2014, עבר למכבי פתח תקווה וכעבור שנה הצטרף למכבי נתניה. ב-19 במאי 2017 רשם שחף את הופעת הבכורה שלו בקריירה, בניצחון 0–2 נגד מכבי אחי נצרת. ב-20 באוגוסט 2019 הושאל שחף לסקציה נס ציונה. ב-25 בספטמבר כבש שחף את שער הבכורה שלו בקריירה, בתיקו 1-1 מול הפועל כפר סבא. ב-14 בדצמבר הבקיע בתיקו 1-1 מול מכבי תל אביב, שהיה שער החובה הראשון שספגה האחרונה מתחילת העונה, במסגרת המחזור ה-14 של הליגה. בקיץ 2020 שב שחף לנתניה. ב-14 בספטמבר 2020 הבקיע שחף את שער הבכורה שלו בנתניה, בניצחון 0–7 על בני סכנין. ב-22 באוגוסט 2021 חתם שחף בהפועל נוף הגליל. ב-3 בפברואר 2022 חתם במועדון ספורט כפר קאסם. ב-3 ביולי 2022 חתם לשלוש שנים בבוטושאן מליגת העל הרומנית. ב-18 ביולי ערך שחף את הופעת הבכורה שלו בקבוצה, כשנכנס כמחליף בניצחון 2–3 על קינדייה טרגובישטה. ב-23 ביולי פתח לראשונה בהרכב, בניצחון קבוצתו 0–1 על וולונטר. ב-9 בינואר 2023 חזר לישראל וחתם במועדון ספורט אשדוד. אלעד שחף, באתר ההתאחדות לכדורגל בישראל אלעד שחף, באתר Transfermarkt אלעד שחף, באתר Soccerway אלעד שחף, באתר FootballDatabase.eu עמית קרקו, ‏איסמעילה סיסה נחת להתרשמות בנס ציונה, באתר ONE‏, 20 באוגוסט 2019 דורון בן דור, ‏אלעד שחף חתם בנוף הגליל, וויליאם קיזיטו יצטרף, באתר ONE‏, 22 באוגוסט 2021 דקה אחר דקה, באתר ערוץ הספורט, 3 בפברואר 2022 איציק כלפי, ‏עובר לרומניה: אלעד שחף חתם בבוטוצאני ל-3 שנים, באתר ONE‏, 3 ביולי 2022 איציק כלפי, ‏השחרור הגיע, אלעד שחף חתם במ.ס. אשדוד, באתר ONE‏, 9 בינואר 2023
הקרן הלאומית (בריטניה)

הקרן הלאומית (באנגלית: The National Fund) היא קרן צדקה בריטית. מטרתה, על פי הצהרת התרומה, היא לשלם את החוב הציבורי של בריטניה במלואו. שווי הקרן, נכון ל-5 באפריל 2019, נעמד על כ-519,707,831 ליש"ט. ב-1919, המזכיר הפיננסי במשרד האוצר סטנלי בולדווין הציע במאמר מערכת לעיתון "Financial Times" כי אזרחים עשירים ייתרמו מרצון לתשלום החוב הציבורי של בריטניה שנצבר כתוצאה ממלחמת העולם הראשונה, בתקווה שתשלומו לא ייגרר לדורות הבאים. כמעט עשור אחר כך, ב-1928, גספארד פארר, שותף בבנק השקעות מקומי, הקים עבור מטרה זו את "הקרן הלאומית", ולה הוא תרם באנונימיות 500 אלף ליש"ט בתקווה שאזרחים עשירים נוספים יבואו בעקבותיו. באותה התקופה, החוב הציבורי עמד על כ-7 מיליארד ליש"ט, ותרומתו של פארר לבדה כיסתה רק כ-0.007% מן הסך הכולל של החוב. נדבנים אחרים הצטרפו ליוזמה גם כן בתרומות, אך זו האחרונה נתקבלה ב-1982. בתקנון הארגון אשר מנהל את הקרן, נקבע כי היא תפרע רק כאשר היא תצליח לשלם את החוב במלואו. עד לחשיפת מסמכי התרומה המקוריים על ידי בית המשפט העליון ב-2020, זהותו של פארר נותרה אנונימית כשאף לממשלה לא היה שום מידע על כך. ב-22 במאי 2018, הוגשה לבית המשפט העליון בקשה על ידי היועץ המשפטי לממשלה לשחרור הקרן עבור צמצום החוב הציבורי של בריטניה. זאת, לאחר שנקבע בדיון בבית הנבחרים באותה השנה על ידי מומחים כי אין שום סיכוי שהקרן תגיע אי פעם לסכום שיספיק כדי לשלם את כלל החוב הציבורי. במשך שנים דרשו פוליטיקאים שונים מן האופוזיציה, ובעיקר תנועות שורשיות, להשתמש בכספי הקרן עבור מטרות חברתיות, בעוד הממשלה קיוותה לנצל את הכסף עבור צמצום החוב הציבורי. לעניין נדרשה התערבותו של בית המשפט העליון, שכן תנאי הקרן, אשר קבעו כי יש להשאיר את ערכה להצטבר עד שיספיק לתשלום החוב המלואו, הם מחייבים. לפני קיום המשפט בנובמבר 2019, התייצב שארה של התורם המקורי בדרישה לחלק את כספי הקרן לבני המשפחה כירושה, בטענה כי אין תוקף לייעוד הכספים עבור הממשלה היות שהמטרה הקבועה לתשלום החוב הציבורי נכשלה. לאחר שטענה זו נפסלה על הסף על ידי בית המשפט, נקבע לעניין שחרור כספי הקרן דיון חדש. לבסוף, ב-10 בנובמבר 2020, נקבע על ידי בית המשפט העליון כי ניתן לשחרר את כספי הקרן עבור צדקה. בהחלטתו, הסכים השופט עם עמדת המומחים לפיה מטרת הקרן לעולם לא תושג, וציין כי שימוש בכספים למימון צדקה יימנע את הסכנה שלא תצא שום תועלת מן הקרן. ב-21 בינואר 2022, בית המשפט העליון נתן את החלטפו הסופית בעניין, בקביעה כי משרד האוצר יוכל להשתמש בכספי הקרן עבור הפחתת החוב הציבורי. בריטניה: תרומה מ-1928 תפחה ל-350 מ' ליש"ט, אבל אי אפשר להשתמש בה, גלובס, 18 באוגוסט 2013 Russell Hargrave, ‏National Fund could release £500m to charity, court decides, ‏Civil Society, ‏10 בנובמבר 2020
הארי מרקוביץ

הארי מקס מרקוביץ (באנגלית: Harry Max Markowitz;‏ 24 באוגוסט 1927 – 22 ביוני 2023) היה כלכלן יהודי-אמריקאי בעל השפעה באוניברסיטת קליפורניה בסן דייגו. אבי תורת בחירת תיק ההשקעות האופטימלי וחתן פרס נובל לכלכלה לשנת 1990. במסגרת עבודת הדוקטורט הוא פיתח את התאוריה המודרנית של תיקי השקעות, בה הוא טען, שבהינתן מידע על התפלגויות של תשואות הנכסים, ניתן לבנות "חזית של תיקים יעילים". אלה הם תיקי השקעה בעלי תשואה מרבית ברמת סיכון נתונה. עקרון הפיזור – לפי מודל מרקוביץ – אומר שניתן להפחית את הסיכון בהשקעה בניירות ערך על ידי פיזור. המושג "פיזור" מתייחס להשקעה במספר ניירות ערך שונים כדי שאם ערכו של נייר ערך ספציפי ירד, הוא יתקזז עם ערכו של נייר ערך אחר שעלה. דרך הפיזור, אנחנו מפחיתים את הסיכון הלא שיטתי (הנקרא גם סיכון עסקי) עד לגבול מסוים בו לא ניתן יותר להפחית את הסיכון, גבול זה ממחיש את הסיכון השיטתי שזהו סיכון השוק אותו לא ניתן להפחית. מרקוביץ הצליח להוכיח מתמטית את הקשר בין סיכון שיטתי ללא שיטתי. מרקוביץ נפטר בסן דייגו ב-22 ביוני 2023. בחירת תיק השקעות, 1952 פיתוח תורת תיק השקעות, 1991 התאוריה המודרנית של תיקי השקעות הארי מרקוביץ, באתר פרס נובל (באנגלית) הארי מרקוביץ, באתר פרויקט הגנאלוגיה במתמטיקה הארי מרקוביץ, באתר dblp הארי מרקוביץ, באתר SSRN הארי מרקוביץ, אנשי סגולה – יהודים זוכי פרס נובל, באתר אנו – מוזיאון העם היהודי הארי מרקוביץ, באתר אנציקלופדיה בריטניקה (באנגלית) Markowitz, H.M., "Portfolio Selection", JSTOR ערך זה הוא קצרמר בנושא אמריקאים ובנושא כלכלה. אתם מוזמנים לתרום לוויקיפדיה ולהרחיב אותו.
Opposites Attract

Opposites Attract (בעברית: הפכים נמשכים) הוא שיר של הזמרת והרקדנית פאולה עבדול בשיתוף הצמד The Wild Pair אשר יצא ב-28 בנובמבר 1989 על ידי וירג'ין רקורדס. השיר יצא כסינגל השישי מאלבומה הבכורה של עבדול והוא נכתב והופק על ידי אוליבר ליבר. השיר זכה להצלחה רבה בעולם כאשר הגיע למקום החמישי במצעד האירופאי הכללי ולמקום הראשון בארצות הברית. מבחינה לירית השיר עוסק בזוג, שלמרות ההפכים ביניהם, הם עדיין אוהבים אחד את השנייה. הווידאו קליפ לשיר בלט בתקופתו בגלל השילוב של אנימציה בו בכלל, ובגלל הופעה של דמות של חתול מזמר (מונפש) בשם אם. סי. סקאט קאט בקליפ בפרט. השיר הפך לאחד משירי ה-R&B והדאנס-פופ הכי פופולריים בשנות ה-90. בארצות הברית הגיע למקום הראשון ושהה שם במשך שלושה שבועות ובכך הפך לשיר הרביעי של הזמרת שמגיע למקום הראשון במדינה וגם לשיר הרביעי שלה מאלבום הבכורה שלה ובכך הפכה עבדול לזמרת היחידה מלבד ויטני יוסטון שהצליחה להכניס ארבעה שירים למקום הראשון בארצות הברית ולאמן היחיד מלבד יוסטון, מייקל ג'קסון וג'ורג' מייקל שהצליחה לעשות זאת. בנוסף השיר הגיע למקום החמישי במצעד האירופאי הכללי, למקום הראשון באוסטרליה ולמקום הראשון בקנדה. מידע על היצירה "Opposites Attract" באתר מיוזיק בריינז מידע על הסינגל "Opposites Attract" באתר מיוזיק בריינז סרטון השיר "Opposites Attract" באתר יוטיוב ניו ג'ק סווינג • היפ-הופ • דאנס-פופ
דניאל פלשר

דניאל פלשר (נולד ב-26 ביולי 1997) הוא כדורגלן ישראלי המשחק בעמדת הבלם. פלשר התחיל את הקריירה שלו במחלקת הנוער של בני יהודה, לפני כן שיחק גם במכבי תל אביב והפועל רמת גן. ב-30 ביולי 2017 ערך פלשר את הופעת הבכורה שלו בקבוצה הבוגרת בהפסד 0–2 למכבי תל אביב במסגרת גביע הטוטו. בינואר 2018 הושאל פלשר למכבי הרצליה מהליגה הלאומית. ב-12 בינואר ערך פלשר את הופעת הבכורה שלו בקבוצה, בניצחון 0–1 נגד עירוני נשר. לקראת עונת 2018/2019 שב פלשר לבני יהודה. ב-4 באוגוסט 2018 הבקיע פלשר את שער הבכורה שלו בקריירה בניצחון 2–4 נגד הפועל רעננה. ב-25 באוגוסט ערך פלשר את הופעת הבכורה שלו בליגת העל בהפסד 0–1 למ.ס. אשדוד. גם את העונה הבאה התחיל בבני יהודה, אך עם סיום חלון העברות של טרום העונה, הושאל למכבי פתח תקווה. פלשר היה שותף לחזרה של הקבוצה לליגת העל כעבור עונה אחת בלבד. בקיץ 2020, פלשר חזר לבני יהודה, אך ב-16 באוגוסט עבר לפתח תקווה כאשר כרטיס השחקן שלו עבר לקבוצה. ב-24 באוגוסט 2022 חזר לבני יהודה.ב-18 ביוני 2023 חתם בהפועל פתח תקווה. פלשר מחזיק באזרחות גרמנית. בני יהודה גביע המדינה: 2018/2019 מכבי פתח תקווה ליגה לאומית: 2019/2020 דניאל פלשר, באתר ההתאחדות לכדורגל בישראל דניאל פלשר, באתר Transfermarkt דניאל פלשר, באתר Soccerway עמית קרקו, ‏משעלי חתם במכבי פ"ת, דניאל פלשר חזר, באתר ONE‏, 16 באוגוסט 2020